The Ideal Weight Clinic | Health24
Posted by: Susie | 2008/08/19
The Ideal Weight Clinic
In ons dorp is ' n dokter wat van Centurion afkom en die pille aan elke vrou met ' n gewigsprobleem voorsien. Die kliniek is die Ideal Weight Clinic. Ek weet net dat jou bloed getrek word voor jy die medikasie kan neem, hul toets vir jou skuldklier, insulien, cholestrol en hormone. As als in orde is mag jy die pille gebruik,en in ' n kwessie van 4-5 maande kan jy tot 30kg afskud. Daarby is ' n tipe van dieet wat goeie en slegte kosse van mekaar skei. Jy moet elke 3 ure eet. Die bestanddele in die pille staan nie op die botteltjie nie, maar ek wil graag weet of u weet van die kliniek en of u dit kan aan beveel? Vrouens wat dit gebruik verloor sentimeters en kilos elke maand!!!! Help my asseblief!!! Die resultate is duidelik merkbaar, en geen vrou wat dit gebruik het nog nie ten minste 20kg verloor nie.
Ek reken dat hierdie kliniek se dieet soortgelyk is aan 'Die Dieet Waarvan Almal Praat" wat weer 'n variasie is van die sg. 'Atkins Diet'. Hierdie soort diëte sny amper alle koolhidrate uit en laat die pasiënt net proteïene en vette eet. Dit is bekend dat mense wel baie gewig met sulke diëte verloor, maar dit is beslis nie gesond nie want dit stel jou bloot aan baie hoë vlakke dierevet wat sleg is vir hartsiekte en sekere soorte kankers. Die meerderheid mense kan ook nie volhou op hierdie dieet nie en as hulle dan terugkeer na normale eetpatrone, neig hulle om weer al die gewig weer op te tel. Basies kan mens net so veel gewig verloor met 'n gebalanseerde, hoë-vesel, lae-vet dieet (kliek op 'Diet' bo aan hierdie bladsy, en dan op 'Weight loss' en 'The right approach' en 'Slimming Diet'), en daaglikse oefening - dis goedkoper en beslis veiliger en meer gebalanseerd.
Posted by: sasha | 2008/10/01
Waar is so ' n kliniek in centurion?
Posted by: susie | 2008/08/24
Baie dankie vir die antwoord, die dieet is glad nie soos die " dieet waarvan almal praat nie" . Jy moet saam met die medikasie gesond eet en elke 3 ure eet om jou metabolisme aan die gang te hou. Die pille bevat kruie en dan iets om jou metabolisme te versnel en iets wat op jou skildklier werk. Jy mag ook nie die pille vir langer as 5maande gebruik nie. Ek weet ook net dat die pille die hormone aanwakker en dat dit die voorbehoedpil teewerk. Ek wil net weet hoe gesond die pil is en of dokter enige kennis van die pille het. En wat die nadele van sogenoemde pil se gebruik op die lange duur sal he. Die resultate spreek vanself, maar ek is net bang ek ontwikkel die een of ander probleem na die tyd. Kan dok my asseblief help om te probeer inligting uit u oogpunt te kry oor die pille?